Lav et referat af nedenstående tekst:

Tekst:
Nordjyllands Beredskab måtte rykke ud til en svær redningsopgave, de to biler kort efter middag stødte frontalt sammen på Kattedamsvej udenfor Aabybro. I alt er tre personer kommet til skade ved ulykken, og redningsfolkene måtte skære taget af den ene bil for at få en fastklemt 61-årig mand fra lokalområdet, der var ved bevidsthed og kunne kommunikere med redningsfolkene, ud. Manden har pådraget sig alvorlige bekvæstelser i forbindelse med sammenstødet. Han er indbragt til Aalborg Universitetshospital, hvorfra han meldes udenfor livsfare. I den modkørende bil sad et ægtepar - også fra lokalområdet. Føreren af bilen er en 55-årig mand, og ved siden af sad hans 53-årige kone. De pådrog sig mindre kvæstelser. - Vi ved endnu ikke, hvorfor ulykken er sket, men det er en mulighed, at bilen med campingvognen på slæb er blevet påvirket af stormen, fortæller vagtchef ved Nordjyllands Politi Poul Fastergaard. Der er tilkaldt bilinspektører til stedet, som skal forsøge at klarlægge begivenhederne op til ulykken. Opdateret 17.05 med detaljer om kvæstelser og alder på de implicerede.

Referat:
Redningsfolk måtte skære taget af bil, der var kørt frontalt ind i modkørende bil med campingvogn.